Faapuupuu le mataupu:  Na maua e leoleo se tamāloa matua ua 30 tausaga o sola ese, ina ua ia musu e pasia le masini e siaki ai le saogalemu i le malaevaalele. Na molia Clements Lopez i le faia o uiga lē mamā i se teineitiiti i le aso 6 o Me, 1985, ae na lē auai o ia i le faamasinoga ma na ofoina atu ai se taui e $5,000. Ua lipotia mai e le ABC, ina ua mavae le tolu sefulu tausaga o sola ese mai leoleo, o loo taofia nei le tamāloa e 86 tausaga i le falepuipui, a o taumafai ana lōia e tatala o ia i tua e ala i se tusi saisai. O le malaevaalele i Darwin, lea na puʻea faapagota ai Clements Lopez e 86 tausaga le matua i le Aso Tofi ina ua mavae le 30 tausaga o sola ese mai leoleo. Ina ua musu o ia e pasia le masini suʻesuʻe, na taʻitaʻi ese ai e leoleo ia Mr. Lopez ma faia se siaki o le saogalemu iā te ia, ma maua ai se tusi saisai mo ia ua 30 tausaga talu ona iai. Na talosaga le loia a Mr. Lopez mo se avanoa e tatala ai o ia i tua, ae na faapea mai le Faamasino Sili o Trevor Riley, e mamafa tele moliaga o loo feagai ma le ua molia. "E le'i toe faalogo mai lava o ia talu mai le 1986 ma o lenei ou te le toe fa'atagaina o ia e alu ese", o le saunoaga lea a Mr Riley. O loo saʻilia nei e leoleo ni molimau se toʻalua e leʻi auai i le uluaʻi mataupu. Na molia Clements Lopez i le faia o uiga lē mamā i se teineitiiti i le aso 6 o Me, 1985, ae na lē auai o ia i le faamasinoga. Na ta'ua e le itu a le puipuiga i le fa'amasinoga e faapea, ua fa'afeso'ota'ia atalii e to'alua o Mr. Lopez i Kuiniselani, ina ia fa'amautinoa le auai o ia i le fa'amasinoga pe afai e maua lana fa'asalaga. Ua tolopo le mataupu seʻia oo i le Aso Faraile, lea o le a tuuina atu ai se talosaga e sili atu ona telē mo le tatala i tua.
Na molia Clements Lopez i le faia o uiga lē mamā i se teineitiiti i le 1985. E 86 tausaga o le tamāloa na lē auai i le faamasinoga ma o loo sola ese mai lava i lenā taimi. O le a tuuina atu e le itu tete'e a Mr. Lopez se talosaga mo le tatala i tua i le Aso Faraile.